pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สาธิต ลงพื้นที่ให้กำลังใจ อสม.และเจ้าหน้าที่ ร่วมกันเฝ้าระวังป้องกันจ.สุราษฎร์ธานีจากโควิด 19
วันพฤหัสบดีที่ 15 ตุลาคม 2563
สาธิต ลงพื้นที่ให้กําลังใจ อสม.และเจ้าหน้าที่ ร่วมกันเฝ้าระวังป้องกันจ.สุราษฎร์ธานีจากโควิด 19
รัฐมนตรีช่วยว่าการกระทรวงสาธารณสุข ชื่นชมการจัดการโควิด 19 จังหวัดสุราษฎร์ธานี มี อสม. เจ้าหน้าที่ทํางานร่วมกับชุมชน เฝ้าระวัง ป้องกันโรค ทําให้ไม่พบผู้ติดเชื้อรายใหม่เพิ่ม
รัฐมนตรีช่วยว่าการกระทรวงสาธารณสุข ชื่นชมการจัดการโควิด 19 จังหวัดสุราษฎร์ธานี มี อสม. เจ้าหน้าที่ทํางานร่วมกับชุมชน เฝ้าระวัง ป้องกันโรค ทําให้ไม่พบผู้ติดเชื้อรายใหม่เพิ่ม
วันนี้ (15 ตุลาคม 2563) ที่จังหวัดสุราษฎร์ธานี ​ดร.สาธิต​ ปิตุ​เต​ชะ​ รัฐมนตรี​ช่วยว่าการ​กระทรวง​สาธารณสุข​ พร้อมด้วย นายแพทย์​พิทักษ์พล บุณยมาลิก ผู้​ตรวจราชการ​กระทรวง​สาธารณสุข​เขต​สุขภาพ​ที่​ 11​ และคณะ ลง​พื้นที่​ตรวจเยี่ยมให้กําลังใจเจ้าหน้าที่และอาสาสมัครสาธารณสุขประจําหมู่บ้าน ที่โรงพยาบาลบ้านนาเดิม โรงพยาบาลท่าชนะ โรงพยาบาลท่าโรงช้าง
ดร.สาธิตกล่าวว่า อสม.เป็นกําลังสําคัญ ที่ทํางานร่วมกับเจ้าหน้าที่สาธารณสุข ดูแลสุขภาพประชาชนในพื้นที่ โดยเฉพาะช่วยสถานการณ์โควิด 19 ที่ผ่านมา อสม.ได้ลงเคาะประตูบ้านให้ความรู้ เฝ้าระวัง ป้องกัน ควบคุมโรคโควิด 19 และทํางานร่วมกับโรงพยาบาลส่งเสริมตําบล โรงพยาบาลชุมชน ผู้นําชุมชน และภาคีเครือข่ายในพื้นที่ โดยที่รพ. ท่าชนะ พบผู้ติดเชื้อ 1 รายเป็นผู้สัมผัสจากกรณีการติดเชื้อที่สนามมวย โรงพยาบาลท่าชนะได้ติดตามผู้สัมผัสมาตรวจหาเชื้อเกือบ 100 ราย ไม่พบการติดเชื้อ และผู้นําชุมชน ผู้ใหญ่บ้าน กํานัน อสม. ได้ช่วยกันเฝ้าระวังต่อที่บ้านจนครบ 1 เดือนหลังจากออกจากโรงพยาบาล ส่วนผู้สัมผัสได้ช่วยกันติดตามสอดส่องเฝ้าระวังอาการจนครบ 14 วันอย่างเข้มแข็ง ส่งผลให้ท่าชนะไม่มีผู้ติดเชื้อในอําเภอเพิ่ม เป็นตัวอย่างความสําเร็จของการจัดการแบบบูรณาการและการมีส่วนร่วมของภาคีเครือข่ายที่เข้มแข็ง ขอให้รักษาแนวทางปฏิบัติเช่นนี้ต่อไป
นอกจากนี้ การเฝ้าระวัง ป้องกันควบคุมโรคติดเชื้อไวรัสโคโรนา 2019 ภายใต้ศูนย์ปฏิบัติการบริหารจัดการสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ระดับอําเภอ/ จังหวัด เข้มข้นมาตรการคัดกรองและติดตามกลุ่มต้องเฝ้าระวัง ทั้งในประชาชนทั่วไป อสม. และบุคลากรทุกคนในโรงพยาบาลมีการบังคับใช้มาตรการทางสังคมป้องกันโรคควบคู่กับการใช้มาตรการทางกฎหมาย การจัดบริการหน่วยบริการแบบ New normal อาทิ การให้บริการจัดส่งยาผู้ป่วยโรคเรื้อรัง เช่น เบาหวาน โรคความดันโลหิตสูงที่บ้านและการให้บริการโรคระบบทางเดินหายใจแยกจากผู้ป่วยอื่น ส่งผลให้จังหวัดสุราษฎร์ธานีไม่พบผู้ติดเชื้อโควิด 19 รายใหม่
“เจ้าหน้าที่สาธารณสุข และอสม.จะต้องมีสุขภาพดี กินอาหารที่มีประโยชน์ ลดหวานมันเค็ม ร่วมกับการออกกําลังกาย เป็นต้นแบบคนในชุมชนในการสวมหน้ากาก 100 เปอร์เซนต์ ล้างมือบ่อย ๆ เว้นระยะห่าง เมื่อทุกคนช่วยกันจะช่วยป้องกันโควิด 19 ได้” ดร.สาธิตกล่าว
****************************************** 15 ตุลาคม 2563
รัฐบาลไทย-ข่าวทำเนียบรัฐบาล-อนุทิน มอบหมอประจำตัว 3 คนสำหรับคนไทยทุกครอบครัว
วันพฤหัสบดีที่ 15 ตุลาคม 2563
อนุทิน มอบหมอประจําตัว 3 คนสําหรับคนไทยทุกครอบครัว
รองนายกรัฐมนตรีและรัฐมนตรีว่าการกระทรวงสาธารณสุข มอบหมอประจําตัว 3 คนดูแลสุขภาพคนไทย ทุกครอบครัว เจ็บป่วยได้รับการรักษาใกล้บ้าน จากหมอประจําบ้าน หมอสาธารณสุข และหมอครอบครัว ต่อยอดให้ระบบหลักประกันสุขภาพถ้วนหน้า
รองนายกรัฐมนตรีและรัฐมนตรีว่าการกระทรวงสาธารณสุข มอบหมอประจําตัว 3 คนดูแลสุขภาพคนไทย ทุกครอบครัว เจ็บป่วยได้รับการรักษาใกล้บ้าน จากหมอประจําบ้าน หมอสาธารณสุข และหมอครอบครัว ต่อยอดให้ระบบหลักประกันสุขภาพถ้วนหน้า
วันนี้ (15 ตุลาคม 2563) ที่ศาลากลางจังหวัดอํานาจเจริญ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ณรงค์ สายวงศ์ รองปลัดกระทรวงสาธารณสุข และผู้บริหารกระทรวงสาธารณสุข เปิดโครงการพัฒนาศักยภาพอาสาสมัครสาธารณสุขประจําหมู่บ้าน (คนไทยทุกครอบครัวมีหมอประจําตัว 3 คน) พร้อมมอบรางวัล อสม. ดีเด่น จํานวน 12 รางวัล และมอบชุดเวชภัณฑ์และอุปกรณ์การแพทย์สาหรับศูนย์สาธารณสุขมูลฐานชุมชน (ศสมช.) ให้แก่ตัวแทน อสม. 7 อําเภอๆ ละ 1 คน โดยมีประธาน อสม. จังหวัดอํานาจเจริญ ระดับหมู่บ้าน ตําบล อําเภอ จังหวัด และเจ้าหน้าที่สาธารณสุข ร่วมประชุม 600 คน
นายอนุทินให้สัมภาษณ์ว่า รัฐบาลและกระทรวงสาธารณสุข ต้องการให้คนไทยมีหมอประจําตัว 3 คนดูแลสุขภาพใกล้บ้าน ทั้งการส่งเสริมสุขภาพ การป้องกันโรค และการรักษาพยาบาล สร้างความเข้มแข็งของระบบสุขภาพปฐมภูมิ ซึ่งเป็นเครือข่ายบริการสุขภาพที่อยู่ใกล้ชิดประชาชนในพื้นที่ ตั้งแต่ศูนย์สาธารณสุขมูลฐานชุมชน โรงพยาบาลส่งเสริมสุขภาพตําบล โรงพยาบาลชุมชน โดยมี “คลินิกหมอครอบครัว” ที่มีแพทย์เวชศาสตร์ครอบครัวและทีมสหวิชาชีพดูแลประชาชนแบบองค์รวม ประชาชนรู้จักและเข้าถึงหมอประจําตัวทั้ง 3 คน เมื่อเจ็บป่วยหรือจําเป็นต้องได้รับบริการสุขภาพจะได้รับบริการจากหมอทั้ง 3 คนตามลําดับความรุนแรงของโรค ซึ่งทํางานร่วมกัน เชื่อมต่อข้อมูลของผู้ป่วยให้การรักษามีความต่อเนื่อง และส่งต่อผู้ป่วยอย่างไร้รอยต่อ เป็นการต่อยอดให้ระบบหลักประกันสุขภาพถ้วนหน้า (บัตรทอง 30 บาทรักษาทุกโรค) ช่วยลดความแออัดและภาระงานของบุคลากรในโรงพยาบาล
ทั้งนี้ หมอประจําตัว 3 คน ได้แก่ 1.หมอประจําบ้านคือ อสม. 1 คนรับผิดชอบ 8-15 หลังคาเรือน ขณะนี้มี อสม.ได้รับการอบรมเป็น อสม.หมอประจําบ้านแล้ว 84,793 คน มีหน่วยบริการปฐมภูมิและเครือข่ายหน่วยบริการปฐมภูมิครอบคลุมประชากรร้อยละ 36.32.หมอสาธารณสุขคือ เจ้าหน้าที่สาธารณสุข/พยาบาล 1 คน รับผิดชอบประชาชน 1,250 คน และ3.หมอครอบครัวคือ แพทย์ที่มีองค์ความรู้หรือจบด้านเวชศาสตร์ครอบครัว 1 คนรับผิดชอบประชาชน 10,000 คน ทํางานร่วมกันในการดูแลให้ความรู้ ส่งเสริมสุขภาพประชาชนในพื้นที่
สําหรับจังหวัดอํานาจเจริญ มี อสม.ทั้งหมด 7,249 คน คลินิกหมอครอบครัวที่ขึ้นทะเบียน 20 หน่วย แพทย์ประจําคลินิกหมอครอบครัว 20 คน และบุคลากรสาธารณสุขปฏิบัติงาน รพ.สต. จํานวน 402 คน
**************************************  15 ตุลาคม 2563
****************
รัฐบาลไทย-ข่าวทำเนียบรัฐบาล-ไทยประสบความสำเร็จผลักดันการจัดตั้งเครือข่าย AN-IUU
วันพฤหัสบดีที่ 15 ตุลาคม 2563
ไทยประสบความสําเร็จผลักดันการจัดตั้งเครือข่าย AN-IUU
วันพุธที่ 14 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการต่อต้านการทําประมงผิดกฎหมาย ขาดการรายงาน และไร้การควบคุม หรือ IUU ที่ปัจจุบันมีความก้าวหน้าไปมาก โดยไทยมีบทบาทนําในการจัดตั้งเครือข่ายอาเซียนเพื่อต่อต้านการประมงผิดกฎหมาย หรือ AN-IUU ซึ่งถือเป็นกลไกแรกของอาเซียนเพื่อเพิ่มความร่วมมือ ควบคุมและเฝ้าระวัง ไม่ให้เกิดการกระทําผิด นอกจากนี้ ไทยยังได้รับตําแหน่งผู้ประสานงานเครือข่าย AN-IUU ระหว่างประเทศสมาชิกอาเซียนกับภาคีภายนอก และจะเป็นเจ้าภาพจัดการประชุมเครือข่าย AN-IUU ครั้งที่ 1 ในเดือน ธ.ค. นี้ โดยข้อริเริ่มดังกล่าวจะช่วยให้การแก้ปัญหา IUU ในภูมิภาคประสบความสําเร็จมากยิ่งขึ้น
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดรับสมัคร “1 ตำบล 1 กลุ่มเกษตรทฤษฎีใหม่” รอบ 3
วันพฤหัสบดีที่ 15 ตุลาคม 2563
เปิดรับสมัคร “1 ตําบล 1 กลุ่มเกษตรทฤษฎีใหม่” รอบ 3
วันพุธที่ 13 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลรับสมัครเกษตรกรเข้าร่วมโครงการ 1 ตําบล 1 กลุ่มเกษตรทฤษฎีใหม่ รอบที่ 3 เพื่อช่วยเหลือเกษตรกรที่ได้รับผลกระทบจากการแพร่ระบาดของโรคโควิด-19 บรรเทาปัญหาการว่างงาน ลดปัญหาการเคลื่อนย้ายแรงงานภาคการเกษตรไปสู่ภาคอื่น ๆ และส่งเสริมแนวคิดเกษตรทฤษฎีใหม่เน้นการพึ่งพาตนเองลงไปถึงระดับหมู่บ้าน สร้างภูมิคุ้มกันต่อวิกฤติต่าง ๆ และสร้างความมั่นคงทางอาหารในตําบล สําหรับเกษตรกรที่สนใจสมัครเข้าร่วมโครงการฯ สามารถตรวจสอบคุณสมบัติและยื่นใบสมัครด้วยตนเองผ่านระบบออนไลน์ของกระทรวงเกษตรและสหกรณ์ หรือยื่นใบสมัครกับเจ้าหน้าที่เกษตรตําบล หรือที่สํานักงานเกษตรอําเภอ ตั้งแต่บัดนี้ – 22 ต.ค. 2563 โดยคาดว่าจะเริ่มจ้างงานได้ภายในวันที่ 30 ต.ค. นี้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี รับข้อเสนอคณะกรรมาธิการการศาสนาฯ ขอความร่วมมือทุกฝ่ายค้ำจุนพระพุทธศาสนา
วันพฤหัสบดีที่ 15 ตุลาคม 2563
รัฐมนตรีประจําสํานักนายกรัฐมนตรี รับข้อเสนอคณะกรรมาธิการการศาสนาฯ ขอความร่วมมือทุกฝ่ายค้ําจุนพระพุทธศาสนา
นายอนุชา นาคาศัย รัฐมนตรีประจําสํานักนายกรัฐมนตรี รับข้อเสนอคณะกรรมาธิการการศาสนาฯ ขอความร่วมมือทุกฝ่ายค้ําจุนพระพุทธศาสนา
วันนี้ (15ต.ค.63)เวลา13.00น. ณ ห้องประชุม302ตึกบัญชาการ1ทําเนียบรัฐบาลนายอนุชา นาคาศัย รัฐมนตรีประจําสํานักนายกรัฐมนตรีได้ให้นายสุชาติ อุสาหะ ประธานคณะกรรมาธิการการศาสนา ศิลปะและวัฒนธรรม สภาผู้แทนราษฎร นําคณะ เข้าพบเพื่อหารือเกี่ยวกับแนวทางการส่งเสริม สนับสนุนการอุปถัมภ์และคุ้มครองพระพุทธศาสนา
สําหรับข้อเสนอของคณะกรรมาธิการการศาสนา ศิลปะและวัฒนธรรมฯ ประกอบด้วย1)ร่างพระราชบัญญัติส่งเสริมพุทธศาสนิกชนในการอุปถัมภ์และคุ้มครองพระพุทธศาสนา2)ร่างพระราชบัญญัติสภาองค์กรส่งเสริมกิจการพระพุทธศาสนา พ.ศ. ....3)ร่างพระราชบัญญัติธนาคารพุทธแห่งประเทศไทย พ.ศ. ....4)ร่างพระราชบัญญัติส่งเสริมการเดินทางไปพุทธสังเวชนียสถาน พ.ศ. ....5)เรื่องแนวทางการให้ความช่วยเหลือ เยียวยา และชดเชยให้แก่พระภิกษุและสามเณรที่ได้รับ ผลกระทบจากสถานการณ์การแพร่ระบาดของโรคติดต่อเชื้อไวรัสโคโรนา2019 (COVID-19) 6)เรื่องแนวทางการรณรงค์ส่งเสริม สนับสนุนให้วัดจัดทําบัญชีการเงินและทรัพย์สินของวัด เพื่อความโปร่งใสและสร้างศรัทธาให้แก่พุทธศาสนิกชน7)เรื่องแนวทางการยกเลิกการจัดเก็บภาษีบํารุงท้องที่ขององค์กรปกครองส่วนท้องถิ่น เพื่อลด ปัญหาความเดือดร้อนให้แก่วัดที่มีขนาดเล็กทั่วประเทศ ซึ่งมีรายรับที่ได้จากการท าบุญบริจาคไม่เพียงพอ ต่อการแบกรับภาระค่าใช้จ่ายต่าง ๆ แล้วยังจะต้องกําหนดให้วัดต้องเสียภาษีที่ดินและสิ่งปลูกสร้าง และ8)เรื่องแนวทางการส่งเสริม สนับสนุนการสร้างพุทธมณฑลจังหวัดเชียงใหม่ และจังหวัด นครศรีธรรมราช
โอกาสนี้ รัฐมนตรีประจําสํานักนายกรัฐมนตรี รับฟังข้อเสนอของคณะกรรมาธิการฯ และสอบถามในประเด็นต่าง ๆ ที่เกี่ยวข้องด้วยความสนใจ พร้อมมอบหมายให้สํานักงานพระพุทธศาสนาแห่งชาติเป็นผู้ดําเนินการและประสานหน่วยงานที่เกี่ยวข้องต่อไป
ทั้งนี้ รัฐมนตรีประจําสํานักนายกรัฐมนตรี ย้ําว่าคณะกรรมาธิการการศาสนา ศิลปะและวัฒนธรรม สภาผู้แทนราษฎร ถือเป็นคณะกรรมาธิการที่มีความสําคัญอย่างมากซึ่งทํางานในเรื่องที่เกี่ยวข้องกับด้านศาสนาซึ่งศาสนาพุทธเป็นหนึ่งในศาสนาสําคัญของชาติ และศาสนายังเป็นเสาหลักของประเทศ คือ“ชาติ ศาสนา พระมหากษัตริย์”ศาสนายังเป็นที่พึ่งของคนสังคมไทยในทุกมิติและทุกสถานการณ์ทั้งยามสุขและยามทุกข์ เพื่อเป็นหลักยึดเหนี่ยวจิตใจให้สามารถผ่านพ้นสถานการณ์ทุกอย่างไปได้ด้วยดี รวมทั้งรัฐมนตรีประจําสํานักนายกรัฐมนตรีได้ขอบคุณคณะกรรมาธิการฯ และที่ปรึกษาทุกคน ที่ได้มีโอกาสร่วมหารือในประเด็นต่าง ๆ ดังกล่าวและยินดีที่จะร่วมมือทํางานกับทุกคนในทุกมิติอย่างเต็มกําลังความสามารถต่อเนื่องต่อไป
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​“โฆษกรัฐบาล” ระบุจำเป็นประกาศสถานการณ์ฉุกเฉินที่มีความร้ายแรง  ป้องกันมิให้เกิดรุนแรง เตือนใช้สื่อโซเชียลด้วยความระมัดระวัง เชื่อมีเวทีหารือร่วมกันในกรอบของกฎหมาย
วันพฤหัสบดีที่ 15 ตุลาคม 2563
​“โฆษกรัฐบาล” ระบุจําเป็นประกาศสถานการณ์ฉุกเฉินที่มีความร้ายแรง  ป้องกันมิให้เกิดรุนแรง เตือนใช้สื่อโซเชียลด้วยความระมัดระวัง เชื่อมีเวทีหารือร่วมกันในกรอบของกฎหมาย
​“โฆษกรัฐบาล” ระบุจําเป็นประกาศสถานการณ์ฉุกเฉินที่มีความร้ายแรง  ป้องกันมิให้เกิดรุนแรง เตือนใช้สื่อโซเชียลด้วยความระมัดระวัง เชื่อมีเวทีหารือร่วมกันในกรอบของกฎหมาย
วันนี้ เวลา 12.45 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เผยความจําเป็นการออกประกาศและคําสั่งทั้งหมด 4 ฉบับ เมื่อช่วงเช้าของวันนี้ เพื่อให้เกิดความสงบเรียบร้อยในประเทศ โดยเฉพาะในพื้นที่กรุงเทพมหานคร และป้องกันไม่ให้เกิดความรุนแรงในอนาคต
โฆษกประจําสํานักนายกรัฐมนตรี กล่าวว่า รัฐบาลมีความจําเป็นที่ต้องออกประกาศและคําสั่ง 4 ฉบับ เมื่อช่วงเช้าของวันนี้ เพื่อให้เกิดความสงบเรียบร้อยในประเทศ โดยเฉพาะในพื้นที่กรุงเทพมหานคร และเป็นการป้องกันไม่ให้เกิดความรุนแรงในอนาคต จากกรณีที่กลุ่มผู้ชุมนุมได้มีการกระทบกับขบวนเสด็จพระราชดําเนินฯ มีการกล่าวล่วงสถาบันพระมหากษัตริย์ โดยใช้วาจาปลุกปั่น รวมทั้งป้องกันมิให้เกิดการเผชิญหน้าของประชาชนคนไทยด้วยกันเองทั้งนี้ ไม่ต้องการให้เกิดเหตุการณ์ดังเช่นวานนี้อีก ดังนั้น รัฐบาลจึงมีความจําเป็นต้องรักษาความสงบเรียบร้อย และป้องกันเหตุการณ์ที่จะเกิดขึ้นได้ในอนาคต จึงขอความร่วมมือจากประชาชนให้ระมัดระวังในเรื่องต่าง ๆ ที่จะต้องดําเนินการจากนี้ไปตามคําสั่งที่เป็นข้อกําหนด อันได้แก่ ห้ามมิให้มีการชุมนุม หรือมั่วสุมกัน ณ ที่ใดตั้งแต่ 5 คนขึ้นไป หรือการกระทําใดอันเป็นการยุยงให้เกิดความไม่สงบเรียบร้อย ห้ามเสนอข่าว ห้ามจําหน่ายหรือห้ามเผยแพร่ซึ่งหนังสือสิ่งพิมพ์และสิ่งอื่นใด รวมตลอดทั้งข้อมูลอิเล็กทรอนิกส์ ข้อความที่อาจจะทําให้ประชาชนเกิดความหวาดกลัวหรือเจตนาบิดเบือนข้อมูลข่าวสาร หรือทําให้เกิดความเข้าใจผิดในสถานการณ์ฉุกเฉินจนกระทบต่อความมั่นคงของรัฐ หรือความสงบเรียบร้อยหรือศีลธรรมอันดีของประชาชนทั่วราชอาณาจักร นอกจากนี้ยังห้ามใช้เส้นทางคมนาคม ห้ามใช้ยานพาหนะที่มีเงื่อนไขตามที่หัวหน้าผู้รับผิดชอบกําหนดไว้ ห้ามใช้ หรือเข้าไป หรืออยู่ในอาคารหรือสถานที่ใด ๆ และให้ออกจากอาคารหรือสถานที่ใด ๆ ตามที่หัวหน้าผู้รับผิดชอบประกาศกําหนดไว้ ทั้งหมดนี้มีเงื่อนเวลาในการปฏิบัติตามข้อกําหนดและมีการแต่งตั้งพนักงานเจ้าหน้าที่ตามที่เห็นสมควรแล้ว เชื่อว่ายังมีโอกาสที่จะมีเวทีในการรับฟังความคิดเห็น
โฆษกประจําสํานักนายกรัฐมนตรียังเผยว่า รัฐบาลต้องการให้ผู้ชุมนุมเคารพในสิทธิและเสรีภาพของส่วนรวม เนื่องจากปัจจุบันยังอยู่ในช่วงของการเฝ้าระวังการแพร่ระบาดของโรคโควิด-19 และดูแลเศรษฐกิจ โดยหลายประเทศได้กล่าวชื่นชมไทยที่สามารถควบคุมการแพร่ระบาดของโรคโควิด-19 ได้ และเห็นว่ามาตรการเศรษฐกิจต่าง ๆ ที่ออกมา ร่วมกับมาตรการป้องกันการแพร่ระบาดของโรคโควิด-19 รวมถึงมาตรการเศรษฐกิจที่จะออกมาเพิ่มขึ้นในอนาคต โดยเฉพาะไตรมาสสุดท้ายของปี จะไม่เป็นผลสําเร็จหากในประเทศไม่สงบเรียบร้อย
ในช่วงท้าย โฆษกประจําสํานักนายกรัฐมนตรี ได้ขอให้ระมัดระวังการใช้โซเชียลมีเดีย ในการโพสต์ข้อความหรือแสดงความคิดเห็นต่าง ๆ ที่ไม่ถูกต้อง เชื่อว่า การเปลี่ยนแปลงแก้ไขรัฐธรรมนูญ การแก้ไขปัญหาเศรษฐกิจ ทุกคนสามารถมีส่วนร่วมพูดคุยกัน ด้วยความเรียบร้อยและอยู่ในกรอบของกฎหมายทั้งนี้ เพื่อให้ประเทศไทยของเราได้เดินหน้าต่อไปได้ ตามแนวคิด “รวมไทย สร้างชาติ”
----------------------------------
กลุ่มเผยแพร่และประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-โครงการคนละครึ่งเริ่มลงทะเบียนพรุ่งนี้
วันพฤหัสบดีที่ 15 ตุลาคม 2563
โครงการคนละครึ่งเริ่มลงทะเบียนพรุ่งนี้
ระบบการลงทะเบียนและแอปพลิเคชันต่างๆ ของโครงการคนละครึ่งมีความพร้อมแล้วสําหรับการเปิดรับลงทะเบียนของประชาชนที่สนใจเข้าร่วมโครงการ โดยจะเปิดให้ลงทะเบียนตั้งแต่วันพรุ่งนี้ (16 ตุลาคม 2563)  เป็นต้นไป ตั้งแต่เวลา 06.00 น. – 23.00 น.
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า ระบบการลงทะเบียนและแอปพลิเคชันต่างๆ ของโครงการคนละครึ่งมีความพร้อมแล้วสําหรับการเปิดรับลงทะเบียนของประชาชนที่สนใจเข้าร่วมโครงการ โดยจะเปิดให้ลงทะเบียนตั้งแต่วันพรุ่งนี้ (16 ตุลาคม 2563) เป็นต้นไป ตั้งแต่เวลา 06.00 น. – 23.00 น.
การลงทะเบียนเข้าร่วมโครงการนี้มีขั้นตอนง่ายๆ เพียง 3 ขั้นตอน คือ 1) ลงทะเบียนผ่านเว็บไซต์ www.คนละครึ่ง.com โดยกรอกข้อมูลชื่อ-สกุล เลขบัตรประจําตัวประชาชน รหัสหลังบัตรประจําตัวประชาชน วันเดือนปีเกิด และเบอร์โทรศัพท์ที่จะติดตั้งแอปพลิเคชัน “เป๋าตัง” 2) รอรับ SMS แจ้งผลการลงทะเบียน 3) ติดตั้งแอปพลิเคชัน “เป๋าตัง” และยืนยันตัวตน และเมื่อดําเนินการครบก็สามารถใช้จ่ายกับร้านค้าที่ติดตั้งแอปพลิเคชัน “ถุงเงิน” ที่เข้าร่วมโครงการเพื่อรับสิทธิได้ ตั้งแต่วันที่ 23 ตุลาคม – 31 ธันวาคม 2563 ระหว่างเวลา 06.00 น. – 23.00 น. ซึ่งผู้ได้รับสิทธิจะต้องเริ่มใช้จ่ายภายใน 14 วัน นับตั้งแต่วันถัดจากวันที่ตนได้รับ SMS แจ้งรับสิทธิหรือวันที่เปิดให้เริ่มใช้จ่ายตามโครงการ มิเช่นนั้นจะถูกตัดสิทธิและไม่สามารถลงทะเบียนได้อีก
รองโฆษกกระทรวงการคลัง ได้ย้ําว่า ระบบการลงทะเบียนเข้าร่วมโครงการคนละครึ่งของธนาคารกรุงไทย จํากัด (มหาชน) ได้มีการพัฒนาโดยมีการขยาย bandwidth เพื่อรองรับการลงทะเบียนของประชาชนที่สนใจเข้าร่วมโครงการได้พร้อมกัน 100,000 คนต่อวินาที และไม่ได้มีการจํากัดผู้เข้าลงทะเบียนต่อวัน จึงขอเชิญชวนประชาชนที่มีสัญชาติไทยอายุ 18 ปีบริบูรณ์ขึ้นไปในวันลงทะเบียน มีบัตรประจําตัวประชาชน และไม่เป็นผู้มีบัตรสวัสดิการแห่งรัฐซึ่งได้รับสิทธิจากโครงการอื่นแล้ว ลงทะเบียนเข้าร่วมโครงการ โดยสามารถลงทะเบียนได้ต่อเนื่องจนกว่าจะครบ10 ล้านคน อย่างไรก็ดี ผู้ได้รับสิทธิและใช้สิทธิตามโครงการคนละครึ่งแล้ว จะไม่สามารถเข้าร่วมมาตรการช้อปดีมีคืนได้ จึงขอให้พิจารณาเข้าร่วมโครงการหรือมาตรการที่เหมาะสมกับการใช้จ่ายของท่าน
สําหรับการลงทะเบียนของผู้ประกอบการร้านค้า ตั้งแต่วันที่ 1 – 14 ตุลาคม 2563 มีผู้ประกอบการร้านค้าสมัครเข้าร่วมโครงการสะสมจํานวน 236,648 ร้านค้า แบ่งเป็นร้านอาหารและเครื่องดื่มจํานวน 115,824 ร้านค้า ร้านธงฟ้าจํานวน 42,382 ร้านค้า ร้าน OTOP จํานวน 9,564 ร้านค้า และร้านค้าทั่วไปและอื่นๆ จํานวน 68,878 ร้านค้า โดยผู้ประกอบการร้านค้ายังสามารถลงทะเบียนได้อย่างต่อเนื่อง ผ่านเว็บไซต์ www.คนละครึ่ง.com ระหว่างเวลา 06.00 น. – 23.00 น. ของทุกวัน หรือลงทะเบียนผ่านทางสาขาธนาคารกรุงไทย จํากัด (มหาชน) หรือจุดรับลงทะเบียนในวันและเวลาทําการ โดยธนาคารกรุงไทยจะช่วยติดตั้งและแนะนําการใช้แอปพลิเคชัน “ถุงเงิน” เพื่อรับชําระเงินจากการขายสินค้า
รัฐบาลไทย-ข่าวทำเนียบรัฐบาล-กรมบัญชีกลางกำหนดหลักเกณฑ์การใช้จ่ายเงินทดรองราชการมุ่งเยียวยาความเดือดร้อนอย่างครอบคลุมและเหมาะสมกับสภาพเศรษฐกิจในปัจจุบัน
วันพฤหัสบดีที่ 15 ตุลาคม 2563
กรมบัญชีกลางกําหนดหลักเกณฑ์การใช้จ่ายเงินทดรองราชการมุ่งเยียวยาความเดือดร้อนอย่างครอบคลุมและเหมาะสมกับสภาพเศรษฐกิจในปัจจุบัน
ระเบียบ ก.คลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 ข้อ 27 กําหนดให้การจ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน ให้จ่ายเป็นค่าใช้จ่ายตามหลักเกณฑ์ วิธีการ เงื่อนไข และอัตราที่ ก.คลังกําหนด
นายภูมิศักดิ์ อรัญญาเกษมสุข อธิบดีกรมบัญชีกลาง กล่าวว่า ระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 ข้อ 27 กําหนดให้การจ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน ให้จ่ายเป็นค่าใช้จ่ายตามหลักเกณฑ์ วิธีการ เงื่อนไข และอัตราที่กระทรวงการคลังกําหนด โดยบทเฉพาะกาลได้กําหนดให้ระหว่างที่ยังมิได้กําหนดหลักเกณฑ์ วิธีการ เงื่อนไข และอัตราในการจ่ายเงินทดรองราชการตามระเบียบนี้ ให้ใช้หลักเกณฑ์และวิธีการเกี่ยวกับการให้ความช่วยเหลือผู้ประสบภัยพิบัติที่ออกตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 ไปพลางก่อน
“กระทรวงการคลัง โดยกรมบัญชีกลางอาศัยอํานาจตามความข้อ 27 ของระเบียบดังกล่าว กําหนดหลักเกณฑ์ การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2563 ซึ่งประกอบด้วย 6 ด้านหลัก ได้แก่ 1.ด้านการดํารงชีพ 2.ด้านสังคมสงเคราะห์ 3.ด้านการแพทย์และการสาธารณสุข 4.ด้านการเกษตร 5.ด้านบรรเทาสาธารณภัย และ 6.ด้านการปฏิบัติงานให้ความช่วยเหลือผู้ประสบภัย โดยได้มีการปรับปรุงหลักเกณฑ์แต่ละด้านให้เหมาะสมกับสภาพเศรษฐกิจและสังคมในปัจจุบัน เช่น สามารถเบิกจ่ายค่าจัดหาวัสดุ ได้แก่ กระสอบ ทราย ดิน ลูกรัง เสาเข็ม ไม้แบบ เพื่อนําไปแก้ไขเหตุการณ์กรณีเร่งด่วนฉุกเฉินจากภัยพิบัติที่จะทําความเสียหายต่อสิ่งสาธารณประโยชน์ หรือความเสียหายต่อประชาชนโดยส่วนรวม เท่าที่จ่ายจริงตามความจําเป็นและเหมาะสม สําหรับการดําเนินการช่วยเหลือในลักษณะที่จ่ายเป็นเงินมีการปรับปรุงบางรายการ เช่น ค่าวัสดุซ่อมแซมที่อยู่อาศัยประจําซึ่งผู้ประสบภัยพิบัติเป็นเจ้าของที่ได้รับความเสียหายเท่าที่จ่ายจริง จากเดิมหลังละไม่เกิน 33,000 บาท ปรับเพิ่มขึ้นเป็นหลังละไม่เกิน 49,500 บาท ทั้งนี้ หลักเกณฑ์ดังกล่าว จะมีผลใช้บังคับตั้งแต่วันที่ 1 พฤศจิกายน 2563 เป็นต้นไป หากมีข้อสงสัย สามารถสอบถามรายละเอียดเพิ่มเติมได้ที่ กองกฎหมาย กรมบัญชีกลาง หมายเลข 02 127 7000 ต่อ 4320 ในวัน เวลาราชการ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-ธอส.ปิดให้บริการสาขาบิ๊กซี ราชดำริ ชั่วคราว วันที่ 15 ตุลาคม 2563 เวลา 13.00 น. เป็นต้นไป
วันพฤหัสบดีที่ 15 ตุลาคม 2563
ธอส.ปิดให้บริการสาขาบิ๊กซี ราชดําริ ชั่วคราว วันที่ 15 ตุลาคม 2563 เวลา 13.00 น. เป็นต้นไป
ธนาคารอาคารสงเคราะห์ (ธอส.) แจ้งปิดการให้บริการธุรกรรมทางการเงินทุกประเภทที่สาขาบิ๊กซี ราชดําริ เป็นการชั่วคราว ในวันพฤหัสที่ 15 ตุลาคม 2563 ตั้งแต่เวลา 13.00 น. เป็นต้นไป เนื่องจากเป็นสาขาที่อยู่ในพื้นที่ชุมนุมทางการเมือง
ธนาคารอาคารสงเคราะห์ (ธอส.) แจ้งปิดการให้บริการธุรกรรมทางการเงินทุกประเภทที่สาขาบิ๊กซี ราชดําริ เป็นการชั่วคราว ในวันพฤหัสที่ 15 ตุลาคม 2563 ตั้งแต่เวลา 13.00 น. เป็นต้นไป เนื่องจากเป็นสาขาที่อยู่ในพื้นที่ชุมนุมทางการเมือง ซึ่งอาจทําให้ลูกค้าประชาชนไม่ได้รับความสะดวกในการเดินทางไปใช้บริการ โดยลูกค้าสามารถติดต่อใช้บริการธนาคารได้ที่สาขาใกล้เคียง (สาขาสยามสแควร์ โทร 02-115-1322 ถึง 27, สาขาไมตรีจิต โทร 0-2623-3034 ถึง 8, สาขาสุขุมวิท โทร 02-260-6345, สาขาเซ็นทรัลพลาซา พระราม 9 โทร 0-2160-3426 ถึง 9 และสํานักงานใหญ่ พระราม 9) หรือสาขาอื่น ๆ ที่ท่านสะดวก ทั้งนี้ ธนาคารได้เตรียมความพร้อมในการรองรับการให้บริการ ณ สาขาใกล้เคียง เพื่ออํานวยความสะดวกแก่ลูกค้าทุกท่านแล้ว และหากมีการเปลี่ยนแปลงจะประชาสัมพันธ์ให้ทราบต่อไป สอบถามรายละเอียดเพิ่มเติมได้ที่ศูนย์ลูกค้าสัมพันธ์ โทร 0-2645-9000 และติดตามข่าวสารของธนาคารได้ที่ www.ghbank.co.th หรือ Facebook Fanpage ธนาคารอาคารสงเคราะห์ และธนาคารต้องขออภัยในความไม่สะดวกมา ณ ที่นี้
รัฐบาลไทย-ข่าวทำเนียบรัฐบาล-​“ทส. จัดประชุมแก้ปัญหาขยะพลาสติกครั้งที่ 3/63 ลั่น ประเทศไทยต้องไม่ใช่ถังขยะของโลก”
วันพฤหัสบดีที่ 15 ตุลาคม 2563
​“ทส. จัดประชุมแก้ปัญหาขยะพลาสติกครั้งที่ 3/63 ลั่น ประเทศไทยต้องไม่ใช่ถังขยะของโลก”
​“ทส. จัดประชุมแก้ปัญหาขยะพลาสติกครั้งที่ 3/63 ลั่น ประเทศไทยต้องไม่ใช่ถังขยะของโลก”
วันนี้ (15 ตุลาคม 2563) เวลา​ 10.​00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานการประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 3/2563 ณ ห้องประชุมอารีย์สัมพันธ์ อาคารกรมส่งเสริมคุณภาพสิ่งแวดล้อม โดยมี นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) และ นางอัษฎาพร ไกรพานนท์ รองปลัดกระทรวงทรัพยากรธรรมชาติและสิ่งแวดล้อม ร่วมประชุมในครั้งนี้ด้วย
รมว.ทส. กล่าวว่า “ผมมุ่งหวังให้การบริหารจัดการขยะพลาสติกและขยะอิเล็กทรอนิกส์ ของประเทศไทยมีความคืบหน้าอย่างเป็นรูปธรรม การประชุมวันนี้ได้มีการตั้งคณะทํางานขึ้นมาเพื่อเร่งสํารวจปริมาณขยะพลาสติกภายในประเทศ ว่ามีความจําเป็นต้องนําขยะเข้ามาในแผ่นดินไทยหรือไม่ หากต้องนําเข้าก็ต้องอยู่ในปริมาณที่ควบคุมได้ และขยายผลไปสู่การห้ามนําเข้าขยะแบบ 100% คณะทํางานชุดนี้จะใช้เวลาสํารวจไม่เกิน 60 วัน เพื่อนําข้อมูลเข้าที่ประชุมดําเนินการต่อไป”
“นอกจากนั้น ยังได้ให้กรมศุลกากร ศึกษากฎระเบียบต่างๆ ที่เกี่ยวข้องกับการตรวจยึดขยะที่มีผู้ลักลอบนําเข้า เพื่อเร่งแก้ไขกฎระเบียบนั้น ให้สามารถผลักดันขยะคืนสู่ประเทศต้นทางได้โดยเร็ว และจากนี้ไป การพัฒนาเศรษฐกิจจะต้องคํานึงถึงสิ่งแวดล้อมเป็นอันดับหนึ่ง ทั้งสองสิ่งนี้จะต้องพัฒนาควบคู่กัน โดยที่ประเทศไทยจะต้องไม่ใช่ถังขยะของโลก” รมว.ทส. กล่าวเพิ่มเติม
ปกท.ทส. กล่าวเสริมอีกว่า “สิ่งที่กระทรวงทรัพยากรธรรมชาติและสิ่งแวดล้อม กําลังเร่งดําเนินการอยู่ในขณะนี้ มิใช่เพียงแค่ต้องการตรวจจับการลักลอบนําเขาขยะผิดกฎหมายเท่านั้น แต่เรามองภาพรวมไปถึงเรื่องสุขอนามัยของประชาชนเป็นสําคัญ”
ท้ายที่สุดปัญหาขยะพลาสติกและขยะอิเล็กทรอนิกส์ คงไม่สามารถแก้ได้ด้วยใครเพียงคนใดคนหนึ่ง กระทรวงทรัพยากรธรรมชาติและสิ่งแวดล้อม อยากเชิญชวนให้ประชาชนทุกคนหันมาช่วยกันคัดแยกขยะตั้งแต่ที่บ้าน เพื่อให้การดําเนินการรีไซเคิลทําได้โดยง่าย และส่งผลให้ประเทศไทยไม่ต้องนําเข้าขยะอีกต่อไป นับเป็นการแก้ปัญหาอย่างยั่งยืน
รัฐบาลไทย-ข่าวทำเนียบรัฐบาล-ธ.ก.ส. เปิดตัว BAAC Connect บริการแจ้งเตือนเงินเข้าออกบัญชีผ่าน LINE Official BAAC Family
วันพฤหัสบดีที่ 15 ตุลาคม 2563
ธ.ก.ส. เปิดตัว BAAC Connect บริการแจ้งเตือนเงินเข้าออกบัญชีผ่าน LINE Official BAAC Family
ธ.ก.ส. ตอบรับกระแส Digital Banking เปิดตัว BAAC Connect บริการแจ้งเตือนเงินเข้าออกบัญชีบนสมาร์ทโฟนผ่าน LINE Official BAAC Family เพียงคลิกเมนู “ลงทะเบียน BAAC Connect” ทาง LINE Official BAAC Family ไม่มีค่าใช้จ่าย เริ่ม 20 ตุลาคมนี้
ธ.ก.ส. ตอบรับกระแส Digital Banking เปิดตัว BAAC Connect บริการแจ้งเตือนเงินเข้าออกบัญชีบนสมาร์ทโฟนผ่าน LINE Official BAAC Family รู้ทุกความเคลื่อนไหวของเงินในบัญชี สมัครได้ง่าย ๆ เพียงคลิกเมนู “ลงทะเบียน BAAC Connect” ทาง LINE Official BAAC Family ตั้งเป้ายอดใช้งาน 200,000 คน ภายในสิ้นปีนี้ สมัครฟรี ไม่มีค่าใช้จ่าย เริ่ม 20 ตุลาคม นี้
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้เปิดตัวบริการ LINE Official บนเครื่องมือสื่อสารใกล้ตัว เช่น สมาร์ทโฟน แท็ปเล็ต ภายใต้ชื่อ “BAAC Family” เพื่อใช้เป็นช่องทางในการสื่อสารผลิตภัณฑ์ บริการ ข้อมูลข่าวสารไปยังลูกค้า และยังสามารถตรวจผลสลากออมทรัพย์ ธ.ก.ส. ข้อมูลบริการทางการเงินที่สนใจ การดาวน์โหลดแอปพลิเคชัน ธ.ก.ส. A-Mobile บริการ A Rewards การติดต่อ Call Center การค้นหาสาขาใกล้บ้านและความรู้ต่าง ๆ ที่เป็นประโยชน์ รวมถึงยังเป็นช่องทางแจ้งความประสงค์ขอรับการสนับสนุนสินเชื่อฉุกเฉินสําหรับผู้ที่ได้รับผลกระทบจากการแพร่ระบาดของเชื้อไวรัสโควิด-19 สินเชื่อ New Gen Hug บ้านเกิด และสินเชื่อพอเพียงเพื่อเลี้ยงชีพ ซึ่งปัจจุบันมียอดผู้ติดตามกว่า 7 ล้านคน
เพื่อเป็นการขยายบริการที่หลากหลายให้กับลูกค้า ธ.ก.ส. ได้เปิดตัว “BAAC Connect” บริการ แจ้งเตือนเงินเข้า - ออกจากบัญชีเงินฝาก ผ่านทาง Line Official BAAC Family ซึ่งสามารถแจ้งเตือนการเคลื่อนไหวของบัญชีเงินฝาก เช่น ฝาก โอน ถอน จ่ายบิล พร้อมแจ้งยอดเงินคงเหลือ อีกทั้งยังมีความปลอดภัยเนื่องจากเป็นเพียงบริการแจ้งเตือนและให้ข้อมูลกับลูกค้าโดยตรง ที่สําคัญลูกค้าไม่ต้องเสียใช้จ่ายใดๆ ทั้งสิ้น ซึ่งจะช่วยเพิ่มความสะดวกรวดเร็วให้ลูกค้าเข้าถึงทุกการเคลื่อนไหวของเงินในบัญชีของท่าน โดยจะเปิดให้บริการในวันที่ 20 ตุลาคม 2563 โดย ธ.ก.ส. ตั้งเป้าหมายลูกค้าที่เข้าถึงบริการเบื้องต้น 200,000 คน ภายในสิ้นปีนี้ และ 500,000 คน ภายใน 31 มีนาคม 2564
สําหรับการสมัครใช้บริการสามารถสมัครได้ง่าย ๆ โดยไม่ต้องเดินทางไปสาขา เพียงใช้สมาร์ทโฟนหรือแท็บแล็ต ผ่านช่องทาง LINE Official BAAC Family คลิก “ลงทะเบียน BAAC Connect” ทาง Rich Menu กรณียังไม่ได้เพิ่มเพื่อน LINE Official BAAC Family สามารถเพิ่มเพื่อนได้โดยสแกน QR Code หรือค้นหาไอดี @baacfamily ทางแอปพลิเคชัน LINE นอกจากนี้ ลูกค้ายังสามารถเปลี่ยนบัญชีหรือยกเลิกบริการแจ้งเตือนได้ด้วยตนเอง ผู้ที่สนใจสอบถามรายละเอียดเพิ่มเติมได้ที่ Call Center 02 555 0555
รัฐบาลไทย-ข่าวทำเนียบรัฐบาล-‘สุชาติ’ ส่ง ที่ปรึกษารัฐมนตรี คิกออฟ บริการฉีดวัคซีนไข้หวัดใหญ่ผู้ประกันตน อายุ 50 ปีขึ้นไป รพ.เครือข่ายทั่วประเทศ
วันพฤหัสบดีที่ 15 ตุลาคม 2563
‘สุชาติ’ ส่ง ที่ปรึกษารัฐมนตรี คิกออฟ บริการฉีดวัคซีนไข้หวัดใหญ่ผู้ประกันตน อายุ 50 ปีขึ้นไป รพ.เครือข่ายทั่วประเทศ
รัฐมนตรีสุชาติ ชมกลิ่น มอบหมาย ที่ปรึกษารัฐมนตรีฯ ตรวจเยี่ยมการให้บริการวัคซีนไข้หวัดใหญ่แก่ผู้ประกันตน ณ โรงพยาบาลพระจอมเกล้าเพชรบุรี ส่งเสริมสุขภาพและป้องกันโรคผู้ประกันตนกลุ่มเสี่ยง ที่มีอายุตั้งแต่ 50 ปีขึ้นไป เริ่มดีเดย์ 15 ต.ค.ที่โรงพยาบาลเครือ
เมื่อวันที่ 15 ตุลาคม 2563นายสุชาติ ชมกลิ่น รัฐมนตรีว่าการกระทรวงแรงงานมอบหมายนางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานเป็นประธานเยี่ยมชมกิจกรรมส่งเสริมสุขภาพป้องกันโรคและการฉีดวัคซีนป้องกันโรคไข้หวัดใหญ่ (Healthy Thailand เพื่อผู้ประกันตน) ณ โรงพยาบาลพระจอมเกล้าเพชรบุรี อ.เมืองเพชรบุรี จ.เพชรบุรี โดยมี นางเอกรัตน์ นาคาคง รองผู้ว่าราชการจังหวัดเพชรบุรี นายแพทย์ชุมพล เดชะอําไพ ผู้อํานวยการโรงพยาบาลพระจอมเกล้าเพชรบุรี และนายนันทชัย ปัญญาสุรฤทธิ์ ผู้ตรวจราชการสํานักงานประกันสังคม ร่วมให้การต้อนรับ
โดยที่ปรึกษารัฐมนตรีฯกล่าวว่า รัฐบาล ภายใต้การนําของพลเอกประยุทธ์ จันทร์โอชา นายกรัฐมนตรี ได้มีความห่วงใยสุขภาพของพี่น้องประชาชน โดยเฉพาะช่วงที่มีการแพร่ระบาดของโควิด – 19 แม้ว่าประเทศไทยจะควบคุมการแพร่ระบาดได้ก็ตาม แต่การมีสุขภาพที่ดีของทุกคนจึงเป็นสิ่งสําคัญ และในวันนี้ ท่านสุชาติ ชมกลิ่น รัฐมนตรีว่าการกระทรวงแรงงานได้มอบหมายให้ดิฉันมาตรวจเยี่ยมและกําลังใจผู้ประกันตนที่เข้ารับการฉีดวัคซีนไข้หวัดใหญ่ เนื่องจากในแต่ละปีพบว่า มีกลุ่มเสี่ยงที่ป่วยเป็นไข้หวัดใหญ่เป็นจํานวนมาก กระทรวงแรงงาน โดยสํานักงานประกันสังคม จึงได้จัดกิจกรรมส่งเสริมสุขภาพป้องกันโรคและการฉีดวัคซีนป้องกันโรคไข้หวัดใหญ่ (Healthy Thailand เพื่อผู้ประกันตน) โดยมีวัตถุประสงค์เพื่อสร้างภูมิคุ้มกันให้แก่ผู้ประกันตนให้ได้รับวัคซีนไข้หวัดใหญ่ ลดอัตราการเจ็บป่วยของผู้ประกันตนที่มีอายุ 50 ปีขึ้นไป มุ้งเน้นให้การคุ้มครองดูแลผู้ประกันตนซึ่งเป็นแรงงานสําคัญของประเทศ โดยเล็งเห็นถึงความสําคัญของการป้องกันมากกว่าการรักษา ที่สํานักงานประกันสังคมร่วมกับโรงพยาบาลพระจอมเกล้าเพชรบุรี จัดให้มีขึ้นในวันนี้
นางธิวัลรัตน์กล่าวต่อว่า การฉีดวัคซีนไข้หวัดใหญ่ซึ่งผู้ประกันตน มาตรา 33 และมาตรา 39 ที่มีอายุ 50 ปีขึ้นไป สามารถรับบริการได้ที่โรงพยาบาลตามสิทธิ หรือโรงพยาบาลตามที่สํานักงานประกันสังคมกําหนด โดยในวันนี้สํานักงานประกันสังคมกรุงเทพมหานครพื้นที่ 9 ร่วมกับโรงพยาบาลนพรัตนราชธานี ได้จัดให้บริการฉีดวัคซีนไข้หวัดใหญ่ให้แก่ผู้ประกันตน ณ คลินิกประกันสังคมชั้น 2 อาคารนวราชจักรี นับเป็นนิมิตรหมายอันดีของความร่วมมือระหว่างสํานักงานประกันสังคมและพันธมิตรสถานพยาบาลประกันสังคม ในการส่งเสริมสุขภาพป้องกันโรคเพื่อให้ลูกจ้าง ผู้ประกันตน มีสุขภาพพลานามัยที่ดี มีความปลอดภัยในการทํางาน โดยเฉพาะในช่วงที่ต้องปรับตัวให้เข้ากับวิถีการดํารงชีวิตแบบใหม่ (New Normal) เพื่อลดความเสี่ยงในการเกิดโรคต่างๆ รวมถึงโรคระบาดจากเชื้อ COVID-19 ที่ส่งผลกระทบต่อทุกประเทศทั่วโลก โดยสํานักงานประกันสังคมจะเริ่มให้บริการฉีดวัคซีนไข้หวัดใหญ่ ในปี 2563 ได้ตั้งแต่วันที่ 15 ตุลาคม ถึงวันที่ 31 ธันวาคม 2563 และตั้งแต่ปี 2564 เป็นต้นไป ให้บริการได้ระหว่างวันที่ 1 พฤษภาคม ถึง 31 สิงหาคมของทุกปี
รัฐบาลไทย-ข่าวทำเนียบรัฐบาล-ปลัดกอบชัยฯ  เป็นประธานการประชุมผู้บริหารระดับสูงของกระทรวงอุตสาหกรรม
วันพฤหัสบดีที่ 15 ตุลาคม 2563
ปลัดกอบชัยฯ  เป็นประธานการประชุมผู้บริหารระดับสูงของกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม เพื่อขับเคลื่อนการดําเนินงานในด้านต่างๆ  ณ ห้องประชุม อก.1 อาคารสํานักงานปลัดกระทรวงอุตสาหกรรม
วันนี้ (15 ตุลาคม 2563) เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม เพื่อขับเคลื่อนการดําเนินงานในด้านต่างๆ โดยที่ประชุมฯ ได้แจ้งกําหนดการเพื่อให้ทุกหน่วยงานเตรียมการ อาทิ การประชุม ครม. อย่างเป็นทางการนอกสถานที่ ครั้งที่ 3/2563 ในกลุ่มจังหวัดภาคใต้ฝั่งอันดามัน การจัดงาน OUTLET เพื่อประชาชน ณ บริเวณโดยรอบกระทรวงอุตสาหกรรม ในช่วงปลายปี 2563 การบูรณาการการทํางานกับหน่วยงานต่างๆ อาทิ กระทรวงแรงงงาน กระทรวงการอุดมศึกษา วิทยาศาสตร์ วิจัยและนวัตกรรม สภาอุตสาหกรรมแห่งประเทศไทย
กําหนดการถวายผ้าพระกฐินพระราชทานกระทรวงอุตสาหกรรม ประจําปี พ.ศ.2563 ซึ่งกําหนดจัดขึ้นในวันที่ 16 ตุลาคม 2563 ณ วัดคฤหบดี เขตบางพลัด กรุงเทพฯ โดยมีนางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม #ประชุมผู้บริหารระดับสูงของกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงเกษตรฯ เข้ม สั่งทุกหน่วยงานเกาะติดสถานการณ์น้ำ ผ่านวอร์รูมอย่างใกล้ชิด
วันพฤหัสบดีที่ 15 ตุลาคม 2563
กระทรวงเกษตรฯ เข้ม สั่งทุกหน่วยงานเกาะติดสถานการณ์น้ํา ผ่านวอร์รูมอย่างใกล้ชิด
กระทรวงเกษตรฯ เข้ม สั่งทุกหน่วยงานเกาะติดสถานการณ์น้ํา ผ่านวอร์รูมอย่างใกล้ชิด
พร้อมเร่งสํารวจความเสียหายในพื้นที่
การเกษตร
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่ารัฐมนตรีว่าการกระทรวงเกษตรและสหกรณ์(ดร.เฉลิมชัย ศรีอ่อน)มีความห่วงใยพี่น้องเกษตรกรและประชาชน ได้มอบหมายปลัดกระทรวงเกษตรและสหกรณ์(นายทองเปลว กองจันทร์)จัดตั้งวอร์รูมศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ โดยปัจจุบันในส่วนของกระทรวงเกษตรฯ ได้มีการติดตามสถานการณ์อย่างใกล้ชิด โดยมีการรับฟังรายงานสถานการณ์ประจําวันจากเกษตรและสหกรณ์จังหวัดและกรมชลประทานที่มีการจัดตั้งศูนย์ปฏิบัติการเฉพาะกิจแก้ไขปัญหาอุทกภัยขึ้นทั่วประเทศ พร้อมทั้งดําเนินการร่วมกับหน่วยงานที่เกี่ยวข้อง ทั้งฝ่ายปกครองในจังหวัด และองค์กรปกครองส่วนท้องถิ่นร่วมกันจัดทําแผนเตรียมความพร้อม ตลอดจนวางแผนปฏิบัติงานในสภาวะวิกฤติ โดยมีการกําหนดพื้นที่ ผู้ปฏิบัติงานและจัดสรรทรัพยากร เครื่องจักร เครื่องมือ ให้พร้อมเข้าให้การช่วยเหลือประชาชนได้ในทันที
​นอกจากนี้ กระทรวงเกษตรฯ โดยกรมส่งเสริมการเกษตรได้ส่งเจ้าหน้าที่เร่งสํารวจพื้นที่ความเสียหายหลังน้ําลด ทั้งนี้หากเกษตรกรที่ทําการเพาะปลูกพืช มีการเปลี่ยนแปลงในแต่ละรอบการผลิต ขอให้มาแจ้งปรับปรุงทะเบียนเกษตรกรให้เป็นปัจจุบัน หรือหากเป็นเกษตรกรรายใหม่ให้มาขึ้นทะเบียนเกษตรกรได้ที่สํานักงานเกษตรอําเภอ ณ ที่ตั้งแปลงพร้อมเอกสารสิทธิ์ที่ดิน ซึ่งจะมีเจ้าหน้าที่ของกรมส่งเสริมการเกษตรในพื้นที่ให้บริการ อย่างไรก็ตาม เกษตรกรรายเดิมสามารถปรับปรุงทะเบียนเกษตรกรได้ด้วยตนเองผ่านทางแอปพลิเคชันFarmbookเพื่อที่เกษตรกรจะได้รับความสะดวกในการใช้สิทธิขอรับการสนับสนุน ช่วยเหลือ หรือรับบริการต่าง ๆ จากภาครัฐ เช่น กรณีการขอรับความช่วยเหลือเมื่อประสบภัยพิบัติต่าง ๆ ในด้านพืช ตามระเบียบกระทรวงการคลัง
“อย่างไรก็ตามศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ จะติดตามสถานการณ์ปัญหาภัยพิบัติด้านการเกษตรอย่างใกล้ชิดทั้งในส่วนของอุทกภัยและภัยแล้ง ซึ่งจะดําเนินการในส่วนที่เกี่ยวข้องต่อไป” นายอลงกรณ์ กล่าว
ดร.ธเนศร์ สมบูรณ์ ผู้เชี่ยวชาญด้านที่ปรึกษาอุทกวิทยา กรมชลประทานกล่าวเพิ่มเติมว่าจากประกาศ   กรมอุตุนิยมวิทยา เมื่อเวลา 01.00 น. วันนี้ (15 ตุลาคม 2563) พายุระดับ 2 (ดีเปรสชัน) ได้อ่อนกําลังลงเป็นพายุระดับ 1 หย่อมความกดอากาศต่ํากําลังแรงแล้ว บริเวณแขวงหัวพัน ประเทศลาว โดยพายุนี้จะทําให้บริเวณภาคเหนือด้านตะวันออก และภาคตะวันออกเฉียงเหนือตอนบนมีฝนเพิ่มขึ้นซึ่งอิทธิพลพายุระดับ 2 (ดีเปรสชัน) ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทย ทําให้มีฝนตกหนักถึงหนักมากบางแห่ง ส่งผลให้เกิดอุทกภัย น้ําไหลหลาก น้ําเอ่อล้นตลิ่ง และวาตภัย ช่วงวันที่ 7 ต.ค.63 - ปัจจุบัน จํานวน 14 จังหวัด ได้แก่ จังหวัดร้อยเอ็ด นครราชสีมา ชัยนาท เพชรบุรี ประจวบคีรีขันธ์ กาญจนบุรี ราชบุรี จันทบุรี ฉะเชิงเทรา ระยอง สระแก้ว พังงา ตรัง และจังหวัดสตูล สถานการณ์กลับเข้าสู่ภาวะปกติแล้ว 8 จังหวัด ปัจจุบันยังคงมีสถานการณ์ 6 จังหวัด ได้แก่ จังหวัดนครราชสีมา เพชรบุรี ฉะเชิงเทรา สระแก้ว ตรัง และจังหวัดสตูล
รัฐบาลไทย-ข่าวทำเนียบรัฐบาล-‘สุชาติ’ ส่ง เลขารัฐมนตรี คิกออฟ บริการฉีดวัคซีนไข้หวัดใหญ่ผู้ประกันตน อายุ 50 ปีขึ้นไป รพ.เครือข่ายทั่วประเทศ
วันพฤหัสบดีที่ 15 ตุลาคม 2563
‘สุชาติ’ ส่ง เลขารัฐมนตรี คิกออฟ บริการฉีดวัคซีนไข้หวัดใหญ่ผู้ประกันตน อายุ 50 ปีขึ้นไป รพ.เครือข่ายทั่วประเทศ
รัฐมนตรีสุชาติ ชมกลิ่น มอบหมาย เลขานุการรัฐมนตรีฯ ตรวจเยี่ยมการให้บริการวัคซีนไข้หวัดใหญ่แก่ผู้ประกันตน ณ โรงพยาบาลนพรัตนราชธานี เขตคันนายาว กรุงเทพฯ ส่งเสริมสุขภาพและป้องกันโรคผู้ประกันตนกลุ่มเสี่ยง ที่มีอายุตั้งแต่ 50 ปีขึ้นไป เริ่มดีเดย์ 15 ต.ค.
เมื่อวันที่ 15 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานเยี่ยมชมกิจกรรมส่งเสริมสุขภาพป้องกันโรคและการฉีดวัคซีนป้องกันโรคไข้หวัดใหญ่ (Healthy Thailand เพื่อผู้ประกันตน) ณ โรงพยาบาลนพรัตนราชธานี ถนนรามอินทรา เขตคันนายาว กรุงเทพมหานคร โดยเลขานุการรัฐมนตรีฯ กล่าวว่า รัฐบาล ภายใต้การนําของพลเอกประยุทธ์ จันทร์โอชา นายกรัฐมนตรี ได้มีความห่วงใยสุขภาพของพี่น้องประชาชน โดยเฉพาะช่วงที่มีการแพร่ระบาดของโควิด – 19 แม้ว่าประเทศไทยจะควบคุมการแพร่ระบาดได้ก็ตาม แต่การมีสุขภาพที่ดีของทุกคนจึงเป็นสิ่งสําคัญ และในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ผมมาตรวจเยี่ยมและกําลังใจผู้ประกันตนที่เข้ารับการฉีดวัคซีนไข้หวัดใหญ่ เนื่องจากในแต่ละปีพบว่า มีกลุ่มเสี่ยงที่ป่วยเป็นไข้หวัดใหญ่เป็นจํานวนมาก กระทรวงแรงงาน โดยสํานักงานประกันสังคม จึงได้จัดกิจกรรมส่งเสริมสุขภาพป้องกันโรคและการฉีดวัคซีนป้องกันโรคไข้หวัดใหญ่ (Healthy Thailand เพื่อผู้ประกันตน) โดยมีวัตถุประสงค์ เพื่อสร้างภูมิคุ้มกันให้แก่ผู้ประกันตนให้ได้รับวัคซีนไข้หวัดใหญ่ ลดอัตราการเจ็บป่วยของผู้ประกันตนที่มีอายุ 50 ปีขึ้นไป มุ้งเน้นให้การคุ้มครองดูแลผู้ประกันตนซึ่งเป็นแรงงานสําคัญของประเทศ โดยเล็งเห็นถึงความสําคัญของการป้องกันมากกว่าการรักษา ที่สํานักงานประกันสังคมร่วมกับโรงพยาบาลนพรัตนราชธานีจัดให้มีขึ้นในวันนี้
นายสุเทพ กล่าวต่อว่า การฉีดวัคซีนไข้หวัดใหญ่ซึ่งผู้ประกันตน มาตรา 33 และมาตรา 39 ที่มีอายุ 50 ปีขึ้นไป สามารถรับบริการได้ที่โรงพยาบาลตามสิทธิ หรือโรงพยาบาลตามที่สํานักงานประกันสังคมกําหนด โดยในวันนี้สํานักงานประกันสังคมกรุงเทพมหานครพื้นที่ 9 ร่วมกับโรงพยาบาลนพรัตนราชธานี ได้จัดให้บริการฉีดวัคซีนไข้หวัดใหญ่ให้แก่ผู้ประกันตน ณ คลินิกประกันสังคมชั้น 2 อาคารนวราชจักรี นับเป็นนิมิตรหมายอันดีของความร่วมมือระหว่างสํานักงานประกันสังคมและพันธมิตรสถานพยาบาลประกันสังคม ในการส่งเสริมสุขภาพป้องกันโรคเพื่อให้ลูกจ้าง ผู้ประกันตน มีสุขภาพพลานามัยที่ดี มีความปลอดภัยในการทํางาน โดยเฉพาะในช่วงที่ต้องปรับตัวให้เข้ากับวิถีการดํารงชีวิตแบบใหม่ (New Normal) เพื่อลดความเสี่ยงในการเกิดโรคต่างๆ รวมถึงโรคระบาดจากเชื้อ COVID-19 ที่ส่งผลกระทบต่อทุกประเทศทั่วโลก โดยสํานักงานประกันสังคมจะเริ่มให้บริการฉีดวัคซีนไข้หวัดใหญ่ ในปี 2563 ได้ตั้งแต่วันที่ 15 ตุลาคม ถึงวันที่ 31 ธันวาคม 2563 และตั้งแต่ปี 2564 เป็นต้นไป ให้บริการได้ระหว่างวันที่ 1 พฤษภาคม ถึง 31 สิงหาคมของทุกปี
รัฐบาลไทย-ข่าวทำเนียบรัฐบาล-รมว.วธ.เยี่ยมชมศูนย์มานุษยวิทยาสิรินธร (องค์การมหาชน) และรับฟังการนำเสนอผลงาน และทิศทางการดำเนินงาน
วันอังคารที่ 27 ตุลาคม 2563
รมว.วธ.เยี่ยมชมศูนย์มานุษยวิทยาสิรินธร (องค์การมหาชน) และรับฟังการนําเสนอผลงาน และทิศทางการดําเนินงาน
รมว.วธ.เยี่ยมชมศูนย์มานุษยวิทยาสิรินธร (องค์การมหาชน) และรับฟังการนําเสนอผลงาน และทิศทางการดําเนินงาน
วันที่ ๒๖ ตุลาคม ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เยี่ยมชมศูนย์มานุษยวิทยาสิรินธร (องค์การมหาชน) และรับฟังการนําเสนอผลงาน และทิศทางการดําเนินงาน โดยมี ดร.นพ.โกมาตร จึงเสถียรทรัพย์ ผู้อํานวยการศูนย์มานุษยวิทยาสิรินธร (องค์การมหาชน) ผู้บริหาร และเจ้าหน้าที่ ให้การต้อนรับ และนําชม ณ ศูนย์มานุษยวิทยาสิรินธร (องค์การมหาชน) ถนนบรมราชชนนี เขตตลิ่งชัน กรุงเทพฯ
รัฐบาลไทย-ข่าวทำเนียบรัฐบาล-โฆษก สธ.แนะนักท่องเที่ยวหน้าหนาว ระวังการใช้เครื่องทำน้ำอุ่นระบบแก๊ส
วันอังคารที่ 27 ตุลาคม 2563
โฆษก สธ.แนะนักท่องเที่ยวหน้าหนาว ระวังการใช้เครื่องทําน้ําอุ่นระบบแก๊ส
โฆษกกระทรวงสาธารณสุข แนะใช้เครื่องทําน้ําอุ่นระบบแก๊สอาบน้ํา ต้องเปิดช่องระบายอากาศ หรือแง้มประตู หากมีอาการวิงเวียน ปวดศีรษะ มึนงง หายใจลําบาก ได้กลิ่นแก๊สมากผิดปกติให้รีบออกจากห้องน้ําทันที
โฆษกกระทรวงสาธารณสุข แนะใช้เครื่องทําน้ําอุ่นระบบแก๊สอาบน้ํา ต้องเปิดช่องระบายอากาศ หรือแง้มประตู หากมีอาการวิงเวียน ปวดศีรษะ มึนงง หายใจลําบาก ได้กลิ่นแก๊สมากผิดปกติให้รีบออกจากห้องน้ําทันที
วันนี้ (27 ตุลาคม 2563) แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า ในช่วงนี้ ประชาชนมีการเดินทางท่องเที่ยว สัมผัสอากาศหนาวเย็น ตามภูเขา ดอยสูงซึ่งตามที่พัก รีสอร์ทในแหล่งท่องเที่ยวธรรมชาติ มักมีไฟฟ้าไม่เพียงพอ และใช้เครื่องทําน้ําอุ่นระบบแก๊สหุงต้ม LPG หรือแก๊สโพรเพนเป็นเชื้อเพลิงในการผลิตน้ําร้อน หากแก๊สรั่วซึมออกมาในขณะอาบน้ํา หากสูดดมเข้าไปจะได้กลิ่น เกิดการระคายเคืองทางเดินหายใจ จมูก หลอดลม เยื่อบุตาอักเสบ และทําให้ปริมาณก๊าซออกซิเจนในปอดลดลง ส่งผลให้ปริมาณออกซิเจนในเลือดและเนื้อเยื่อต่าง ๆ ลดลงตามไปด้วย มีผลต่อระบบประสาทส่วนกลาง เกิดอาการหายใจสั้น หัวใจเต้นเร็ว มึนงง ปวดศีรษะ คลื่นไส้ อาเจียน ทรงตัวไม่อยู่ หากขาดออกซิเจนอยู่นาน อาจทําให้เกิดอาการชัก หมดสติ และเสียชีวิตได้
แพทย์หญิงพรรณประภากล่าวต่อว่า ในการใช้เครื่องทําน้ําอุ่นระบบแก๊ส ขอให้เปิดพัดลมดูดอากาศทุกครั้ง กรณีไม่มีพัดลมดูดอากาศให้แง้มประตูไว้ และเปิดประตูห้องน้ําทิ้งไว้อย่างน้อย 20 นาทีก่อนที่คนต่อไปจะใช้ห้องน้ํา หากได้กลิ่นแก๊สมากผิดปกติ หรือมีอาการหน้ามืด วิงเวียน คลื่นไส้อาเจียน ให้รีบออกจากห้องน้ําทันที ส่วนผู้ที่มีโรคประจําตัว โดยเฉพาะผู้ป่วยโรคหัวใจ โรคโลหิตจาง หอบหืด ถุงลมโป่งพอง ความดันโลหิตสูง เป็นกลุ่มเสี่ยงมีโอกาสเสียชีวิตสูง ต้องเตรียมยาที่ใช้ประจําตัวติดตัวไปด้วยเสมอ
************************** 27 ตุลาคม 2563
รัฐบาลไทย-ข่าวทำเนียบรัฐบาล-ทิศทางแผนพลังงานแห่งชาติ  มุ่งความมั่นคงทางพลังงาน เพิ่มใช้พลังงานทดแทน โรงไฟฟ้าชุมชนฉลุย ขยายสถานีเติมไฟฟ้ารถอีวี ทุก50-70 กม.
วันอังคารที่ 27 ตุลาคม 2563
ทิศทางแผนพลังงานแห่งชาติ  มุ่งความมั่นคงทางพลังงาน เพิ่มใช้พลังงานทดแทน โรงไฟฟ้าชุมชนฉลุย ขยายสถานีเติมไฟฟ้ารถอีวี ทุก50-70 กม.
ทิศทางแผนพลังงานแห่งชาติ  มุ่งความมั่นคงทางพลังงาน เพิ่มใช้พลังงานทดแทน โรงไฟฟ้าชุมชนฉลุย ขยายสถานีเติมไฟฟ้ารถอีวี ทุก50-70 กม.
นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า รัฐบาลได้ดําเนินการขับเคลื่อนแผนนโยบายพลังงานแห่งชาติ พ.ศ 2561-2580 ซึ่งหมายถึงการที่ทุกภาคส่วนจะได้บูรณาการการทํางานเพื่อให้บรรลุเป้าหมายการมีความมั่นคงทางพลังงานครอบคลุมทั้งระบบผลิตไฟฟ้า ส่งไฟฟ้า และจําหน่ายไฟฟ้า โดยคํานึงถึงต้นทุนการผลิตที่เหมาะสม ลดภาระผู้ใช้ไฟฟ้า อีกทั้งต้องลดผลกระทบทางด้านสิ่งแวดล้อม ส่งเสริมการผลิตไฟฟ้าจากพลังงานทดแทน
ทั้งนี้ในเรื่องของการส่งเสริมการใช้พลังงานทดแทน รัฐบาลได้ตั้งเป้าการเพิ่มสัดส่วนการใช้พลังงานทดแทนทางเลือก (ไฟฟ้า ความร้อน และเชื้อเพลิงชีวภาพ) ต่อการใช้พลังงานขั้นสุดท้ายที่ร้อยละ 30 ในปี พ.ศ. 2580 และเพิ่มสัดส่วนการผลิตไฟฟ้าจากพลังงานทดแทนต่อความต้องการใช้ไฟฟ้าทั้งประเทศ ในปี 2580 เป็นร้อยละ 34.23 มากกว่าแผนเดิม ที่ตั้งไว้ที่ร้อยละ 20.11 โดยเน้นที่พลังงานแสงอาทิตย์ (กําลังผลิตเพิ่มขึ้นเป็น 9,290 เมกะวัตต์ จากเดิม 6,000 เมกะวัตต์) และพลังแสงอาทิตย์ลอยน้ํา (เพิ่มเป็น 2,725 เมกะวัตต์ จากเดิม ที่ไม่ได้ตั้งเป้าไว้) มากไปกว่านั้น รัฐบาลได้เร่งสํารวจและผลิตก๊าซธรรมชาติในประเทศ จะมีการทบทวนโครงการสถานีเก็บรักษาและแปรสภาพก๊าซธรรมชาติจากของเหลวเป็นก๊าซแบบลอยน้ําในพื้นที่อ่าวไทยตอนบน เพื่อให้การบริหารจัดการโครงสร้างพื้นฐานก๊าซธรรมชาติเกิดประโยชน์สูงสุด
พร้อมกันนี้ รัฐบาลยังส่งเสริมและสนับสนุนการจัดตั้งสถานีอัดประจุไฟฟ้าทั้งในพื้นที่ชุมชนและถนนสายหลักระหว่างเมือง เพื่ออํานวยความสะดวกแก่ผู้ใช้ยานยนต์ไฟฟ้า กระตุ้นให้มีการใช้ยานยนต์ไฟฟ้าเพิ่มมากขึ้น จึงได้มีการสั่งการให้การไฟฟ้าทั้ง 3 แห่ง คือ การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค และการไฟฟ้านครหลวง ดําเนินการกําหนดพื้นที่ติดตั้งสถานีอัดประจุยานยนต์ไฟฟ้าให้เพียงพอสําหรับการส่งเสริมยานยนต์ไฟฟ้า (EV Mapping) โดยให้มีระยะห่างของแต่ละสถานีภายในรัศมีไม่เกิน 50-70 กิโลเมตร
นางสาวรัชดา ยังกล่าวด้วยว่า สําหรับโครงการโรงไฟฟ้าชุมชนเพื่อเศรษฐกิจฐานรากจะมีการเปิดรับซื้อไฟฟ้าในเร็วๆนี้ โดยเน้นการผลิตไฟฟ้าตามศักยภาพของการปลูกพืชพลังงานในพื้นที่ อาทิ หญ้าเนเปียร์ กระถินณรงค์ เพื่อให้เกิดการสร้างงานและอาชีพในท้องถิ่น จึงอยากให้เกษตรกรวางแผนรวมตัวกันเพื่อปลูกพืชพลังงานให้มากๆ ทั้งนี้ เป้าหมายการรับซื้อไฟฟ้าในช่วงปี 2563-2567 มีปริมาณรวม 1,933 เมกะวัตต์ เริ่มที่โครงการ Quick Win (ระยะเร่งด่วน) จํานวน 100 เมกะวัตต์ ซึ่งจะมีการลงนามในสัญญาซื้อขายไฟฟ้าภายในปี 2563 และจ่ายไฟฟ้าเข้าระบบภายใน 12 เดือน นับจากวันลงนามในสัญญาซื้อขายไฟฟ้า
.............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ เตรียมเป็นประธานลงนามรถไฟความเร็วสูง ความร่วมมือไทย-จีน สัญญา 2.3 พรุ่งนี้
วันอังคารที่ 27 ตุลาคม 2563
นายกฯ เตรียมเป็นประธานลงนามรถไฟความเร็วสูง ความร่วมมือไทย-จีน สัญญา 2.3 พรุ่งนี้
นายกฯ เตรียมเป็นประธานลงนามรถไฟความเร็วสูง ความร่วมมือไทย-จีน สัญญา 2.3 พรุ่งนี้
เมื่อวันที่ 27 ต.ค.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ในวันที่ 28 ต.ค.นี้ พล.อ.ประยุทธ์ จันทร์โอชา นายกรัฐมนตรีและ รมว.กลาโหม จะเป็นประธานในพิธีการลงนามสัญญางาน ระบบราง ระบบไฟฟ้าและเครื่องกล รวมทั้งจัดหาขบวนรถไฟและจัดฝึกอบรมบุคลากร (สัญญา 2.3) โครงการความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร – หนองคาย (ระยะที่ 1 ช่วงกรุงเทพมหานคร – นครราชสีมา) โดยเป็นการลงนามระหว่างผู้ว่าการรถไฟแห่งประเทศไทย และผู้บริหารรัฐวิสาหกิจจีน โดยมีนายอนุทิน ชาญวีรกูล รองนายกรัฐมนตรี และ รมว.สาธารณสุข นายศักดิ์สยาม ชิดชอบ รมว.คมนาคม และผู้แทนรัฐบาลสาธารณรัฐประชาชนจีน ร่วมเป็นฐานะสักขีพยาน จัดขึ้นที่ตึกภักดีบดินทร์ ทําเนียบรัฐบาล
น.ส.ไตรศุลี กล่าวว่า สัญญา 2.3 วงเงิน 50,633.50 ล้านบาท โดยการรถไฟแห่งประเทศไทย ลงนามร่วมกับ บริษัท ไซน่า เรลเวย์ อินเตอร์เนชั่นแนล (CHINA RAILWAY INTERNATIONAL CO., LTD.) และบริษัท ไชน่า เรลเวย์ ดีไซน์ คอร์เปอเรชั่น (CHINA RAILWAY DESIGN CORPORATION) โดยมีขอบเขตงาน คือการวางระบบรางระยะทาง 253 กิโลเมตร งานระบบรถไฟความเร็วสูง ระบบไฟฟ้า ระบบอาณัติสัญญาณ ระบบสื่อสาร งานจัดหาขบวนรถไฟ งานฝึกอบรมบุคลากรเพื่อการเดินรถและซ่อมบํารุง และงานถ่ายทอดเทคโนโลยี ทั้งนี้ ระยะเวลาเริ่มต้นของสัญญาแบ่งเป็น 3 ช่วง ได้แก่ 1.การเริ่มต้นงานออกแบบระบบรถไฟความเร็วสูง และออกแบบระบบต่าง ๆ ที่เกี่ยวข้อง ตลอดจนออกแบบขบวนรถไฟ 2. การเริ่มต้นงานฝึกอบรมบุคลากรเพื่อการเดินรถและซ่อมบํารุง และการถ่ายทอดเทคโนโลยี และ 3. การเริ่มต้นงานก่อสร้าง ติดตั้งงานระบบราง ระบบไฟฟ้าและเครื่องกล ระบบรถไฟความเร็วสูงที่เกี่ยวข้อง ระยะเวลาสิ้นสุดสัญญา 64 เดือน
น.ส.ไตรศุลี กล่าวว่า สําหรับโครงการความร่วมมือรถไฟความเร็วสูงระยะที่ 1 ช่วงกรุงเทพมหานคร – นครราชสีมา 253 กิโลเมตร ประกอบด้วย 6 สถานี ประกอบด้วย กรุงเทพ (บางซื่อ) ดอนเมือง อยุธยา สระบุรี ปากช่อง และนครราชสีมา ใช้งบประมาณในการก่อสร้าง 179,412.21 ล้านบาท โดยฝ่ายไทยได้ลงทุนโครงการทั้งหมดและดําเนินการก่อสร้างงานโยธา ส่วนฝ่ายจีนรับผิดชอบการออกแบบรายละเอียดงานโยธา ควบคุมงานการก่อสร้างโยธา ออกแบบและติดตั้งงานระบบรางและระบบไฟฟ้า เครื่องกล ระบบควบคุมการเดินรถและจัดนําขบวนรถไฟความเร็วสูง มีการแบ่งสัญญาก่อสร้างงานโยธาออกเป็น 14 สัญญา ปัจจุบันได้ดําเนินการก่อสร้างงานโยธาแล้วเสร็จ 1 สัญญา ช่วงกลางดง-ปางโศก อยู่ในระหว่างการก่อสร้าง 1 สัญญา ช่วงสีคิ้ว-กุดจิก ซึ่งมีความก้าวหน้าร้อยละ 42 รวมถึงเตรียมลงนามในสัญญาก่อสร้าง 9 สัญญา อยู่ในกระบวนการหาผู้รับจ้างอีก 3 สัญญา คาดว่าจะสามารถเปิดให้บริการรถไฟความเร็วสูงได้ในปี 2569
รัฐบาลไทย-ข่าวทำเนียบรัฐบาล-นายกรัฐมนตรีระบุคนรุ่นเก่ากับคนรุ่นใหม่ ต้องทำงานเพื่อสร้างอนาคตไปด้วยกัน ย้ำจะทำงานในหน้าที่ให้จบ พร้อมยืนยันไม่ได้ต้องการรักษาอำนาจ
วันอังคารที่ 27 ตุลาคม 2563
นายกรัฐมนตรีระบุคนรุ่นเก่ากับคนรุ่นใหม่ ต้องทํางานเพื่อสร้างอนาคตไปด้วยกัน ย้ําจะทํางานในหน้าที่ให้จบ พร้อมยืนยันไม่ได้ต้องการรักษาอํานาจ
นายกรัฐมนตรีระบุคนรุ่นเก่ากับคนรุ่นใหม่ต้องทํางานเพื่อสร้างอนาคตไปด้วยกัน ย้ําจะทํางานในหน้าที่ให้จบ พร้อมยืนยันไม่ได้ต้องการรักษาอํานาจ
วันนี้ (27 ต.ค.63) เวลา 10.22 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวระหว่างการประชุมร่วมกันของรัฐสภา ครั้งที่ 1 (สมัยวิสามัญ) ยืนยันว่าไม่เคยพูดเรื่องการแบ่งชนชั้นระหว่างคนรุ่นเก่ากับคนรุ่นใหม่เลยสักครั้ง มีแต่บอกว่าคนรุ่นเก่ากับคนรุ่นใหม่ต้องทํางานไปด้วยกัน เพื่อจะสร้างอนาคตไปด้วยกัน โดยประวัติศาสตร์ ปัจจุบันและอนาคต เป็นสิ่งที่กําหนดความก้าวหน้าความยั่งยืนของประเทศไทย วันนี้เกิดการทําลายสถาบันครอบครัวในประเทศไทย ลูกไม่เคารพพ่อแม่ ลูกศิษย์ไม่เคารพครูอาจารย์ ซึ่งไม่มีใครอยากให้เกิดขึ้นในครอบครัว เมื่อตนเข้ามาทําหน้าที่ ต้องทํางานในหน้าที่ให้จบ ยืนยันว่าไม่ได้ต้องการรักษาอํานาจไว้ให้นานที่สุด
นายกรัฐมนตรีกล่าวถึงกรณีที่สมาชิกไม่เคยพูดถึงเผด็จการรัฐสภาที่เกิดขึ้นมาก่อนหน้านั้น ซึ่งตนไม่ได้ยุ่งเกี่ยวกับการร่างรัฐธรรมนูญแห่งราชอาณาจักรไทย พ.ศ. 2560 ที่มีการตรวจสอบการถ่วงดุลที่เข้มข้น วันนี้อยากให้มีการแก้รัฐธรรมนูญ ก็ให้แก้กันไป ขออย่านําไปโยงเรื่องอื่น จะทําให้เกิดความเข้าใจผิด ที่ผ่านมามีการประกาศใช้ พรก.ฉุกเฉินมาทุกรัฐบาล
นายกรัฐมนตรียังฝากถึงทุกคน ขอให้อย่าลืมว่าประวัติศาสตร์คือปัจจุบันและอนาคต ประชาชนคนไทยทุกหมู่เหล่า ทุกเชื้อชาติ ทุกศาสนา ทุกสัญชาติ ที่อยู่ในประเทศไทยต้องรักประเทศไทย ซึ่งตนไม่บังคับใครแต่เป็นสิ่งที่ต้องตอบแทนบุญคุณแผ่นดิน มีหลายเรื่องเกิดขึ้นก่อนที่จะเข้ามารับหน้าที่ ทั้งการทุจริตมีหลักฐานเชิงประจักษ์ ขอให้สมาชิกได้ไปทบทวนว่าเกิดอะไรขึ้นในปี 2557 รวมทั้งก่อนหน้านั้นหลายปี และวันนี้ที่บ้านเมืองกําลังวุ่นวายอยู่เพราะอะไร
-------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีชื่นชมเด็กนิสิตนักศึกษาถือเป็นพลังของแผ่นดินในวันข้างหน้า ทุกคนคือเสียงหนึ่งของคนไทย ของประเทศไทย
วันอังคารที่ 27 ตุลาคม 2563
นายกรัฐมนตรีชื่นชมเด็กนิสิตนักศึกษาถือเป็นพลังของแผ่นดินในวันข้างหน้า ทุกคนคือเสียงหนึ่งของคนไทย ของประเทศไทย
นายกรัฐมนตรีชื่นชมเด็กนิสิตนักศึกษาถือเป็นพลังของแผ่นดินในวันข้างหน้า ทุกคนคือเสียงหนึ่งของคนไทย ของประเทศไทย
วันนี้(27ต.ค.63)เวลา21.25น.ณห้องประชุมสภาผู้แทนราษฎรอาคารรัฐสภาชั้น2ถนนสามเสนแขวงถนนนครไชยศรีเขตดุสิตกรุงเทพฯ ในการประชุมร่วมกันของรัฐสภาครั้งที่1 (สมัยวิสามัญ)พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกล่าวในฐานะนายกรัฐมนตรีและรัฐมนตรีว่าการกระทรวงกลาโหมที่รับผิดชอบงานหลายด้านว่าตนก็ถูกโจมตีจากผู้ที่ไม่เห็นด้วยอยู่ตลอดเวลาขอชี้แจงว่ารัฐบาลใช้Big Dataในการบริหารราชการแผ่นดินในการใช้งบประมาณให้ลงตรงถึงประชาชนระดับฐานรากให้สามารถดํารงชีวิตอยู่ได้อย่างเพียงพอพยายามแก้ปัญหาทุกมิติอย่างค่อยเป็นค่อยไปคัดแยกตัวเลขผู้มีรายได้ในระดับต่างๆเพื่อกําหนดมาตรการดูแลคนที่มีรายได้ที่แตกต่างกันซึ่งเป็นการแก้ปัญหาเศรษฐกิจฐานราก
นายกรัฐมนตรีกล่าวว่าทุกคนทราบดีว่าเกิดอะไรขึ้นกับประเทศไทยขณะนี้กรณีให้ตนลาออกเพราะบริหารประเทศล้มเหลวขอให้มองย้อนไปในปี2549และปี2557ที่มีการชุมนุมมีใครลาออกหรือไม่มีใครทําความผิดหรือไม่ยืนยันตนเองก็รักลูกหลานรักเด็กนิสิตนักศึกษาทุกคนคือพลังของแผ่นดินในวันข้างหน้าต้องสร้างความเข้าใจกันว่าบทบาทของใครอยู่ตรงไหนใครที่จะเป็นผู้ชี้นําในทางที่ถูกต้องและสงบทุกคนคือเสียงหนึ่งของคนไทยของประเทศไทย นายกรัฐมนตรียังกล่าวยอมรับวันนี้โลกเปลี่ยนวอนอย่าฟังความข้างเดียวทุกอย่างมีที่มาเช่นชุดนักเรียนทําให้เกิดการประหยัดไม่มีการแข่งขันไม่มีความแตกต่างสําหรับทรงผมก็เพื่อให้เกิดความปลอดภัยแก่เด็กนักเรียนนักศึกษาเป็นต้น
นายกรัฐมนตรีกล่าวถึงเรื่องการใช้โทรศัพท์ใช้โซเชียลมีเดียในการขับเคลื่อนนั้นหน่วยงานที่เกี่ยวข้องได้ติดตามปรากฏข้อมูลข้อเท็จจริงที่ตรวจสอบได้ว่าในการเผยแพร่ข้อความต่างๆในโทรศัพท์มีผู้ที่โพสต์ครั้งแรก200คนอีกไม่กี่นาทีต่อมาขึ้นเป็น50,000คนจากแอคเคาน์เดิมที่แพร่หลายช่องทางเป็นการใช้ระบบเอไอในการโพสต์ข้อมูลต่างๆทั้งสิ้นโดยข้อมูลดังกล่าวเป็นความร่วมมือจากผู้ให้บริการเครือข่ายโทรศัพท์ไม่ได้เป็นการละเมิดสิทธิประชาชนยืนยันว่ารัฐบาลไม่เคยปิดกั้นแต่หากเป็นการละเมิดจนเกินไปไม่สุภาพสังคมก็รับไม่ได้วันนี้สังคมมีปัญหามีสิ่งที่ไม่ควรจะเผยแพร่ขึ้นในโทรศัพท์ทุกชั่วโมง
จากนั้นนายกรัฐมนตรีกล่าวขอบคุณสมาชิกรัฐสภาทั้งส.ส.และส.ว.ที่ได้ร่วมแสดงความคิดเห็นและอภิปรายอย่างสร้างสรรค์ตลอด2วันที่ผ่านมาเพื่อหาทางออกของประเทศร่วมกัน
.............